Вулачкі тут кароткія і няроўныя – адразу відаць старажытнае мястэчка. Усе яны, у тым ліку і вуліца ад чыгуначнай станцыі, вядуць у цэнтр, дзе знаходзіцца некалькі крам, адміністратыўныя будынкі, а таксама праваслаўная царква. Я б сказала, што яна вельмі старая, але мясцовая жанчына, у якой я таксама запыталася, дзе шукаць касцёл з Багрымавай жырандоляй, адказвае, што царкву пабудавалі зусім нядаўна – ужо ў нашым свежым стагоддзі.